至尊寶走咗之後，白晶晶直接向佢師姐道明來意，佢知道三十娘想獨霸再世唐僧肉，想分返一份，於是兩師姐妹一言不合就要開片，白晶晶化身成為有好大個白頭骨嘅白骨精，而三十娘亦都化身變成之前出現過襲擊至尊寶嘅蜘蛛精，呢個場面當堂嚇親喺窗外面偷睇嘅二當家，於是連爬帶滾咁週圍搵掟暱埋，兩隻妖精追到出去牛欄都搵唔到人，於是三十娘警告白晶晶唔好將唐僧嘅事週圍揚，跟住就行咗去，點不知佢哋嘅對話就俾牛欄入面隻牛聽到，隻牛拿拿林去搵佢大王稟告消息。